### | | | | --- | --- | | | | | --- | | **Teknik- og Miljøudvalget** 7. april 2016 Sagsnr. 710-2015-15921 Dok.nr. 710-2016-94875 Dan Jakobsen | | 46.                 Anlægsbevilling til etablering af ventilation på [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til
en anlægsbevilling på 6,0 mio. kr. til etablering af ventilationsanlæg på
Skovvangskolen i Hammel. Anlægsbevillingen skal finansiere rådgiverhonorar,
håndværkerudgifter samt øvrige anlægsudgifter i forbindelse med anlægsprojektet.

Der er i budgettet afsat 6,0 mio. kr. i 2016, 7,3 mio. i
2017 og 4,6 mio. kr. i 2018 til etablering af ventilation på fire skoler:
Skovvangskolen, Rønbækskolen, [adresse] og [adresse]. Baggrunden for
ventilationsprojektet på de fire skoler er en indeklimaundersøgelse foretaget
af firmaet LB Consult. Undersøgelsen fastslår, at der er for højt CO2
niveau i klasselokalerne på de fire skoler. Et efterfølgende forsøg på
Rønbækskolen har vist, at indeklimaproblemerne ikke kan løses ved udluftning
alene, men at der bør etableres ventilationsanlæg på skolerne.

Det er af flere grunde hensigtsmæssigt at begynde på
Skovvangsskolen. På [adresse] er der i forvejen ventilationsprojekter i
gang i forbindelse med dels en ombygning af klasselokaler til brug for
førskoletilbud og dels renovering af faglokaler. Desuden er der i forbindelse
med genopretningspuljen fra Budget 2016 - 2019 planlagt rørudskiftninger på
skolen i 2016. Ved at vælge Skovvangskolen som den første af de fire skoler er
det muligt at færdiggøre alle skolens større renoveringsprojekter i 2016.
Desuden er det beløb, der er afsat i budgettet, dækkende for projektet.

Etablering af ventilation på Skovvangskolen forventes
igangsat i skolens sommerferie og afsluttet i løbet af efteråret 2016.

**VURDERING**

Teknik og Kultur vurderer, at den
planlagte etablering af ventilation på de fire skoler vil have en mærkbar
effekt på skolernes indeklima. Et godt indeklima kan forbedre koncentrationsevnen
og indlæringen for eleverne og resultere i mindre sygefravær. Ved etablering af
ventilationsanlæg på de fire skoler, hvor der er konstateret problemer med for
højt CO2 niveau, undgås desuden et muligt påbud fra Arbejdstilsynet.

Anlægsprojektet med etablering af ventilation på
Skovvangskolen udbydes i fagentreprise.

**ØKONOMI**

I Budget 2016-19 er der afsat
rådighedsbeløb på 6,0 mio. kr. til etablering af ventilation på fire skoler.
Desuden er der i 2017 og 2018 afsat et rådighedsbeløb på henholdsvis 7,3 mio.
kr. og 4,6 mio. kr. Teknik og Kultur søger om en anlægsbevilling finansieret af
det afsatte rådighedsbeløb på 6,0 mio. kr. i 2016.

Hovedaktiviteterne i
anlægsprojektet for etablering af ventilation på [adresse] i Hammel
fremgår af nedenstående tabel.

|  |  |
| --- | --- |
| **Aktivitet** | **Beløb** |
| Rådgiverhonorar | 660.000 kr. |
| Håndværkerudgifter | 4.250.000 kr. |
| Intern bygherrerådgivning | 120.000 kr. |
| Uforudsete udgifter | 470.000 kr. |
| Asbest sanering | 500.000 kr. |
| **Estimerede anlægsudgifter i alt** | **6.000.000 kr.** |

Afhængigt af
licitationsresultatet kan der være behov for justering af hovedaktiviteterne
indenfor for den samlede anlægsramme.

Det skal bemærkes, at der i forbindelse med en skimmelrenovering
på [adresse] i 2011 blev fundet asbest i loft og tagkonstruktion, hvilket
der skal tages hensyn til ved etablering af ventilation. De ekstra
følgeudgifter, der evt. vil være i den forbindelse, søges afholdt inden for
projektets budgetramme.

Der er fra 2017 og frem budgetteret
med årlige afledte driftsudgifter på 35.000 kr. til dækning af de
serviceaftaler, som anlægget på [adresse] vil være forbundet med.

**INDDRAGELSE**

Tilrettelæggelse af arbejdet med etablering af ventilation
på Skovvangskolen er planlagt i samarbejde med skolens ledelse og med
inddragelse af skolens arbejdsmiljørepræsentant.

**INDSTILLING**

Direktøren for Teknik og Kultur
indstiller til Byrådet:

1. At der godkendes
en anlægsbevilling på 6,0 mio. kr. til etablering af ventilation på
Skovvangskolen i Hammel.

2.
At anlægsbevillingen finansieres af det afsatte rådighedsbeløb i 2016.

**BESLUTNING**